DEĊIŻJONI TAL-KUMMISSJONI
tal-15 ta’ Settembru 2005
li temenda l-Appendiċi B għall-Anness IX ta' l-Att ta' l-Adeżjoni tal-2003 fir-rigward ta' ċerti stabbilimenti fis-setturi tal-laħam, il-ħalib u l-ħut fil-Litwanja
(notifikata taħt dokument numru C(2005) 3441)
(Test b'relevanza għaż-ŻEE)
(2005/657/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat l-Att ta' l-Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja, u b'mod partikolari l-Anness IX, Kapitolu 5, Taqsima B, Subtaqsima I, paragrafu (d) tiegħu,
Billi:
(1)
Il-Litwanja ngħatat perjodi ta’ tranżizzjoni għal ċerti stabbilimenti elenkati fl-Appendiċi B ta' l-Anness IX għall-Att ta' l-Adeżjoni ta' l-2003.
(2)
L-Appendiċi B ta' l-Anness IX ta' l-Att ta' l-Adeżjoni ta' l-2003 kien emendat mid-Deċiżjonijiet tal-Kummissjoni 2004/472/KE (1), 2004/473/KE (2) u 2005/421/KE (3).
(3)
Skond dikjarazzjoni uffiċjali mill-awtorità kompetenti Litwana ċerti stabbilimenti fis-setturi tal-laħam, il-ħalib u l-ħut ikkompletaw il-proċess tagħhom ta' titjib u issa jinsabu f'konformità sħiħa mal-leġiżlazzjoni tal-Komunità. Ċerti stabbilimenti waqqfu l-attivitajiet tagħhom. Dawk l-istabbilimenti għandhom għalhekk jitneħħew mil-lista ta' stabbilimenti li qegħdin fi tranżizzjoni.
(4)
Numru limitat ta’ stabbilimenti għamlu sforzi konsiderevoli sabiex jikkonformaw ruħhom mar-rekwiżiti strutturali stipulati mil-leġiżlazzjoni Komunitarja. Madanakollu dawn l-istabbilimenti ma jinsabux f’pożizzjoni li jtemmu l-proċess tagħhom ta’ titjib mal-limitu ta’ żmien preskritt, minħabba limitazzjonijiet tekniċi eċċezzjonali. Għalhekk huwa ġġustifikat li jingħatalhom iżjed żmien sabiex jikkompletaw il-proċess ta’ titjib.
(5)
L-Appendiċi B ta' l-Anness IX ta' l-Att ta' l-Adeżjoni ta' l-2003 għandu għalhekk jiġi emendat skond dan. Għal raġjunijiet ta' ċarezza, dak l-Appendiċi għandu jinbidel.
(6)
Il-Kumitat Permanenti dwar il-Katina Alimentari u s-Saħħa ta' l-Annimali kien ġie infurmat dwar il-miżuri previsti f'din id-Deċiżjoni,
ADOTTAT DIN ID-DEĊIŻJONI:
Artikolu 1
L-Appendiċi B għall-Anness IX ta' l-Att ta' l-Adeżjoni tal-2003 jinbidel bit-test fl-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, nhar il-15 ta’ Settembru 2005.